CELEX: 62020TN0582
Language: da
Date: 2020-09-17 00:00:00
Title: Sag T-582/20: Sag anlagt den 17. september 2020 — Ighoga Region 10 m.fl. mod Kommissionen

30.11.2020   
            
            
               DA
            
            
               Den Europæiske Unions Tidende
            
            
               C 414/39
            
         
      Sag anlagt den 17. september 2020 — Ighoga Region 10 m.fl. mod Kommissionen
      (Sag T-582/20)
      (2020/C 414/60)
      Processprog: Tysk
      
         Parter
      
      
         Sagsøgere: Interessengemeinschaft der Hoteliers und Gastronomen Region 10 e.V. (Ighoga Region 10) (Ingolstadt, Tyskland), MJ og MK (ved advokat A. Bartosch)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens afgørelse af 28. april 2020 vedrørende statsstøtte SA.48582 (2017/FC) — Tyskland — angivelige statsstøtteforanstaltninger til Maritim-Gruppe og KHI Immobilien GmbH (Ingolstadt) annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat et enkelt anbringende om en tilsidesættelse af deres processuelle rettigheder som »interesserede parter« i henhold til artikel 1, litra h), i forordning 2015/1589 (1), da Kommissionen afviste at indlede den formelle undersøgelsesprocedure i henhold til artikel 108, stk. 2, TEUF i forhold til Tyskland.
      Det eneste anbringende består af fire led.
      
                  1.
               
               
                  Sagsøgerne har for det første gjort gældende, at de alvorlige vanskeligheder med hensyn til de direkte fordele for Maritim-Gruppe hvad angår driften af kongrescentret og hoteller i Ingolstadt, ikke blev løst, idet:
                  
                              —
                           
                           
                              Kommissionen undlod at foretage en uafhængig undersøgelse af dette udbud vedrørende driften af kongrescentret i Ingolstadt, selv om sagsøgerne havde fremlagt konkrete beviser, som rejste tvivl om lovligheden af dette udbud.
                           
                        
                              —
                           
                           
                              Kommissionen har anvendt et retligt ulovligt kriterium i forbindelse med sin undersøgelse af, om lejevilkårene var i overensstemmelse med markedet.
                           
                        
                              —
                           
                           
                              Kommissionen har desuden anført et kriterium, der var uegnet til at undersøge, om lejevilkårene var i overensstemmelse med markedet.
                           
                        
                              —
                           
                           
                              Endelig afviste Kommissionen at anvende et kriterium, der var egnet til at vurdere, om de var i overensstemmelse med markedet.
                           
                        
            
                  2.
               
               
                  For det andet har sagsøgerne gjort gældende, at de alvorlige vanskeligheder med hensyn til de indirekte fordele for Maritim-Gruppe ikke blev løst, eftersom Kommissionen fuldstændig så bort fra fremstillingen i klagen og dermed anlagde flere materielt urigtige skøn.
               
            
                  3.
               
               
                  For det tredje har sagsøgerne gjort gældende, at de alvorlige vanskeligheder ikke blev løst, idet der på ingen måde blev foretaget en undersøgelse af klagens genstand vedrørende den angivelige overkompensation for finansieringen af kongrescentret i Ingolstadt.
               
            
                  4.
               
               
                  For det fjerde har sagsøgerne gjort gældende, at de alvorlige vanskeligheder ikke blev løst på grund af en urigtig vurdering af kriteriet om påvirkning af samhandelen mellem medlemsstaterne på statsstøtteområdet, idet:
                  
                              —
                           
                           
                              Kommissionen undersøgte dette aspekt i forhold til en forkert økonomisk virksomhed.
                           
                        
                              —
                           
                           
                              Kommissionen herved støttede sig på en urigtig retlig forudsætning.
                           
                        
                              —
                           
                           
                              Kommissionen så fuldstændig bort fra de beviser, der var påberåbt i klagen til støtte for argumentationen om, at det måtte antages, at kriteriet om påvirkning af samhandelen mellem medlemsstaterne var opfyldt.
                           
                        
                              —
                           
                           
                              Endelig anvendte Kommissionen uegnede og materielt urigtige kriterier.
                           
                        
            
         (1)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9).